CELEX: 32021D0837
Language: fi
Date: 2021-05-06 00:00:00
Title: Neuvoston päätös (EU) 2021/837, annettu 6 päivänä toukokuuta 2021, kansainvälisessä trooppisen puun neuvostossa unionin puolesta otettavasta kannasta vuonna 2006 tehdyn kansainvälisen trooppista puuta koskevan sopimuksen voimassaolon pidentämiseen

26.5.2021   
               
               
                  FI
               
               
                  Euroopan unionin virallinen lehti
               
               
                  L 185/23
               
            
         NEUVOSTON PÄÄTÖS (EU) 2021/837,
         annettu 6 päivänä toukokuuta 2021,
         kansainvälisessä trooppisen puun neuvostossa unionin puolesta otettavasta kannasta vuonna 2006 tehdyn kansainvälisen trooppista puuta koskevan sopimuksen voimassaolon pidentämiseen
         EUROOPAN UNIONIN NEUVOSTO, joka
         ottaa huomioon Euroopan unionin toiminnasta tehdyn sopimuksen ja erityisesti sen 192 ja 207 artiklan yhdessä sen 218 artiklan 9 kohdan kanssa,
         ottaa huomioon Euroopan komission ehdotuksen,
         sekä katsoo seuraavaa:
         
                     (1)
                  
                  
                     Vuonna 2006 tehty kansainvälinen trooppista puuta koskeva sopimus, jäljempänä ’vuoden 2006 sopimus’, on tehty unionin puolesta neuvoston päätöksellä 2011/731/EU (1), ja se tuli voimaan 7 päivänä joulukuuta 2011.
                  
               
                     (2)
                  
                  
                     Kansainvälinen trooppisen puun neuvosto on vuoden 2006 sopimuksen 6 artiklan nojalla kansainvälisen trooppisen puun järjestön ylin toimielin, johon kuuluvat kaikki kansainvälisen trooppisen puun järjestön jäsenet.
                  
               
                     (3)
                  
                  
                     Vuoden 2006 sopimus on sen 44 artiklan 1 kohdan nojalla voimassa kymmenen vuotta voimaantulonsa jälkeen eli 6 päivään joulukuuta 2021, jollei kansainvälinen trooppisen puun neuvosto sen 12 artiklassa tarkoitetulla määräenemmistöllä päätä pidentää sen voimassaoloaikaa, neuvotella sitä uudestaan tai päättää sitä. Vuoden 2006 sopimuksen 44 artiklan 2 kohdan nojalla kansainvälinen trooppisen puun neuvosto voi päättää pidentää sopimuksen voimassaoloa kahdella jaksolla, joista ensimmäisen pituus on viisi vuotta ja jälkimmäisen pituus kolme vuotta.
                  
               
                     (4)
                  
                  
                     Kansainvälinen trooppisen puun neuvosto päättää vuoden 2006 sopimuksen voimassaolon pidentämisestä joko marraskuussa 2021 pidettävässä 57. kokouksessaan tai istuntojen välisenä aikana ilman kokousta.
                  
               
                     (5)
                  
                  
                     Vuoden 2006 sopimuksen voimassaolon pidentäminen ensimmäisellä viiden vuoden jaksolla on unionin edun mukaista, koska kansainvälisen trooppisen puun järjestön talouden elpyminen on vasta alkuvaiheessa ja sen rahoitusrakenteen uudistaminen on käynnissä.
                  
               
                     (6)
                  
                  
                     On aiheellista määrittää kansainvälisessä trooppisen puun neuvostossa unionin puolesta otettava kanta vuoden 2006 sopimuksen voimassaolon pidentämiseen,
                  
               ON HYVÄKSYNYT TÄMÄN PÄÄTÖKSEN:
         
            1 artikla
            Kansainvälisessä trooppisen puun neuvostossa unionin puolesta otettava kanta on antaa hyväksyntä sille tai äänestää sen puolesta, että vuonna 2006 tehdyn kansainvälisen trooppista puuta koskevan sopimuksen voimassaoloa pidennetään ensimmäisellä viiden vuoden jaksolla.
         
         
            2 artikla
            Tämä päätös tulee voimaan päivänä, jona se hyväksytään.
         
         
            Tehty Brysselissä 6 päivänä toukokuuta 2021.
            
               
                  Neuvoston puolesta
               
               
                  Puheenjohtaja
               
               J. BORRELL FONTELLES
            
         
         
            (1)  Neuvoston päätös 2011/731/EU, annettu 8 päivänä marraskuuta 2011, vuoden 2006 kansainvälisen trooppista puuta koskevan sopimuksen tekemisestä Euroopan unionin puolesta (EUVL L 294, 12.11.2011, s. 1).